Source: http://www.handbalvolei.ro/teixeira-infirma-transferul-la-metalurg-am-promisiunea-lui-ca-va-lua-o-decizie-saptamana-viitoare/
Timestamp: 2020-06-02 05:16:37+00:00

Document:
Teixeira infirmă transferul la Metalurg: „Am promisiunea lui că va lua o decizie săptămâna viitoare!” | Handbal Volei
Home Handbal masculin Intern Teixeira infirmă transferul la Metalurg: „Am promisiunea lui că va lua o...
Teixeira infirmă transferul la Metalurg: „Am promisiunea lui că va lua o decizie săptămâna viitoare!”
RK Metalurg Skopje a anunțat astăzi că a bătut palma cu Henrique Teixeira, centrul de la CSM București, însă realitatea pare să fie diferită. Conducerea clubului bucureștean anunță că Teixeira încă nu a semnat cu gruparea macedoneană și că prima opțiune a brazilianului rămâne CSM București.
Metalurg a anunțat că Henrique Teixeira a semnat un contract valabil pe un sezon cu Metalurg Skopje, însă brazilianul infirmă acest aspect. Managerul lui CSM București, Cristi Stamate, anunță că Teixeira va lua o decizie finală săptămâna viitoare, iar Metalurg s-a grăbit să anunțe transferul centrului de 31 de ani. „Am discutat cu Teixeira și am promisiunea lui că va lua o decizie săptămâna viitoare, după ședința de la FRH și după ședința internă de la CSM București, în urma cărora vom ști exact ce avem de făcut. Macedonenii s-au grăbit să anunțe transferul său. Teixeira nu a semnat cu Metalurg și prima sa opțiune rămâne CSM București.”, ne-a declarat Cristian Stamate.
Teixeira a ajuns la CSM București în 2018 și a pus umărul la cucerirea Cupei Challenge în sezonul 2018-2019.
sursă foto: Facebook CSM Bucuresti Handbal
Previous articleHenrique Teixeira va juca în Macedonia în sezonul viitor! Mutări interesante pregătite și de Eurofarm
Next articleFără titlu și medalii în acest sezon! S-au stabilit clasamentele finale, Dinamo și Vâlcea termină primele!

References: CSM 
 CSM 
 CSM 
 CSM 
 CSM 
 CSM 
 CSM